கேள்வி: தெற்காசியப் பல்கலைக்கழகம் - வரலாறு பற்றி விளக்கவும்.
பதில்: படிமம்:Students_of_South_Asian_University,_New_Delhi.JPG நவம்பர் 2005 இல் டாக்கா நடைபெற்ற 13வது சார்க் உச்சி மாநாட்டில், இந்தியப் பிரதமர் மன்மோகன் சிங் சார்க் உறுப்பு நாடுகளைச் சேர்ந்த மாணவர்கள் மற்றும் ஆராய்ச்சியாளர்களுக்கு உலகத் தரம் வாய்ந்த வசதிகள் மற்றும் தொழில்முறை ஆசிரியர்களை வழங்குவதற்காக தெற்காசியப் பல்கலைக்கழகத்தை நிறுவ முன்மொழிந்தார். 14வது சார்க் உச்சி மாநாட்டில் "தெற்காசிய பல்கலைக்கழகத்தை நிறுவுவதற்கான ஒப்பந்தம்" கையெழுத்தானது. சார்க் உறுப்பு நாடுகளும் இந்தியாவில் பல்கலைக்கழகம் நிறுவப்படும் என்று முடிவு செய்தன. பிரதமரின் பொருளாதார ஆலோசனைக் குழு உறுப்பினரும், ஜவகர்லால் நேரு பல்கலைக்கழகம் மேனாள் துணைவேந்தருமான பேராசிரியர் ஜி.கே.சதா, திட்டத்தின் தலைமை நிர்வாக அதிகாரியாகவும், முதல் தலைவராகவும் அலுவல்பூர்வமாக நியமிக்கப்பட்டார். இத்திட்டத்தில் இந்தியா பெரும்பான்மையான நிதியை வழங்குகிறது, சுமார் US$239.93 மில்லியன், பல்கலைக்கழகத்தின் அடித்தளத்திற்கு வழங்கியது. இது 2014 வரை பல்கலைக்கழகத்தினை நிறுவியதற்கான மொத்த செலவில் 79 சதவீதமாகும். 2018 ஆம் ஆண்டு நிலவரப்படி, பாக்கித்தான் செலுத்த வேண்டிய பெரும்பாலான நிலுவைத் தொகையை செலுத்தியுள்ளது. 2023 ஆம் ஆண்டு நிலவரப்படி, இந்தியாவைத் தவிர மற்ற அனைத்து உறுப்பு நாடுகளும் நிலுவைத் தொகையைச் செலுத்தத் தவறிவிட்டன. பல்கலைக்கழகத்தின் முதல் கல்வி அமர்வானது பொருளியல் மற்றும் கணினியியல் இரண்டு முதுகலை கல்வித் திட்டங்களுடன் ஆகஸ்ட் 2010 இல் தொடங்கியது. இன் படி ,பயன்பாட்டுக் கணிதம், உயிரித் தொழில்நுட்பம், கணினியியல், பொருளியல், பன்னாட்டு உறவுகள், சட்டவியல் மற்றும் சமூகவியல் ஆகியவற்றில் முதுகலை மற்றும் எம்பில்/முனைவர் பட்டங்களை வழங்குகிறது. எட்டு சார்க் உறுப்பு நாடுகளின் வெளியுறவு அமைச்சர்கள் கையெழுத்திட்ட அரசுகளுக்கிடையேயான ஒப்பந்தத்தின்படி சார்க் அமைப்பின் அனைத்து உறுப்பு நாடுகளாலும் பல்கலைக்கழகத்தின் பட்டங்கள் அங்கீகரிக்கப்படுகின்றன. தெற்காசியப் பல்கலைக்கழகத்தில் முக்கியமாக எட்டு சார்க் நாடுகளைச் சேர்ந்த மாணவர்களும் சேர்க்கை பெறுகின்றனர். இருப்பினும், மற்ற கண்டங்களில் இருந்தும் மாணவர்களும் கலந்து கொள்கின்றனர். மாணவர் சேர்க்கைக்கு நாடு வாரியாக ஒதுக்கீடு முறை உள்ளது. ஆண்டுதோறும் எட்டு நாடுகளில் உள்ள பல்வேறு மையங்களில் சேர்க்கைக்கான சோதனைகளை நடத்துகிறது.